**Albanizacija** je termin koji se koristi za opisivanje jezičke ili kulturne asimilacije nealbanskog stanovništva na albanski jezik i albansku kulturu. Osnovni cilj albanizacije je stvaranje Velike Albanije koja bi sadašnje granice Albanije proširila na delove teritorija susednih država Srbije, Grčke, BJR Makedonije i Crne Gore.

Albanizacija na Kosovu i Metohiju
---------------------------------

Albanizacija se najduže i najsistematičnije sprovodi na teritoriji Kosova i Metohije počev od 17. veka pa sve do današnjih dana.

U popisima sprovođenim u bivšoj SFRJ, mnogi Romi, Turci, Muslimani, Goranci i drugi narodi muslimanske veroispovesti su registrovana kao *albanci*, i identifikovali ih sa muslimanskom kulturom albanskog stanovništva, za razliku od hrišćanskog nasleđa Srba. Isti princip se takođe primenjivao i na popisima Roma, Turaka, Muslimana i dr. muslimanskih naroda u BJR Makedoniji 

### Albanizacija Srba

Termin *Arnauti* ili *Arnautaši* etnografi koriste da označe albanizovane Srbe (većinom tokom 18. i 19. veka). Srbi su najpre prošli proces islamizacije a nakon toga proces albanizacije.

U 19. veku, pisac Branislav Nušić je zabeležio da je Srbi *poturice* (konvertiti u islam) iz Orahovca počinju da govore albanski i žene Albanke. Hadži-Vasiljević prilikom posete Orahovcu tokom Prvog svetskog rata, tvrdi da nije mogao da razlikuje pravoslavne i islamizirane i albanizovane Srbe. Govorili su srpski jezik, nosili iste nošnje.

Značajan doprinos albanizaciji Srba na KiM dao je i Josip Broz i njegova KPJ kada su pozvali 300.000  Albanaca iz Albanije da se nasele na Kosovu i Metohiji i zabranili  Srbima koji su prognani za vreme Drugog svetskog rata da se vrate u svoje domove na ovom prostoru.

Albanizacija u Albaniji
-----------------------

Tokom diktature kralja Zogua i komunističkog režima Envera Hodže, vlada Albanije ohrabruje albanizaciju Grka u južnoj Albaniji, odnono Severnom Epiru. Pod kraljem Zoguom, grčka sela pretrpela su tešku represiju, uključujući prisilno zatvaranje škola na grčkom jeziku 1933.-1934. i prisiljavanje grčkih pravoslavnih manastira da prihvate mentalno bolesne logoraše" i "S druge strane, kod Hodže bilo je drakonskih mera kako bi se umsto grčke istorije predavala albanska istorije u školama.

1967. godine Albanska partija rada Envera Hodže je počela kampanju organizovanog iskorenjivanja religije. Tokom te kampanje uništene su mnoge crkve i bogomolje, zabranjen je grčki jezik i grčke knjige zbog svojih verskih tema ili orijentacije. Antireligijska kampanja je bila samo jedan element u široj "ideološkoj kulturnoj revoluciji Envera Hodže" koja je započeta 1966. godine.

Izvori
------

1. ↑  B. Allen, "Why Kosovo? The Anatomy of a Needless War", in *Canadian Centre for Policy Alternatives*, 1999
2. ↑  Ruža Petrović, Marina Blagoǰević, & Miloš Macura, *The migration of Serbs and Montenegrins from Kosovo and Metohija: results of the survey conducted in 1985-1986*, Serbian Academy of Sciences and Arts, 1992, accessed 4 Sep 2010
3. ↑  G. Lederer, "Contemporary Islam in East Europe", in *Central Asian Survey*, NATO International Academy, 2000
4. ↑  Dietmar Müller, *Staatsbürger aus Widerruf: Juden und Muslime als Alteritätspartner im rumänischen und serbischen Nationscode: ethnonationale Staatsbürgerschaftskonzepte 1878-1941*, p. 183-208. ISBN 3-447-05248-1, 9783447052481
5. ↑  *Religion and the politics of identity in Kosovo*, p. 73
6. 1 2  The wreckage reconsidered: five oxymorons from Balkan deconstruction
7. ↑  War of words: Washington tackles the Yugoslav conflict
8. ↑  G97 T.J. Winnifrith (2003), *Badlands-Borderland: A History of Southern Albania/Northern Epirus* Arhivirano 2015-04-03 na Wayback Machine-u, ISBN 0-7156-3201-9, p. 138. "
9. ↑  Tanя Mangalakova. "Našencite v Kosovo i Albaniя", NIBA Konsult, 2009

Vidi još
--------

Velika Albanija

| * p
* r
* u
Kulturološka asimilacija |
| --- |
| 
* Afrikanizacija
* Albanizacija
* Amerikanizacija
* Anglikanizacija
* Arabizacija
* Belorusizacija
* Bošnjakizacija
* Bugarizacija
* Kurdizacija
* Evropezacija
* Germanizacija
* Helenizacija
* Hristijanizacija (Kristijanizacija)
* Hrvatizacija (Kroatizacija)
* Islamizacija
* Italijanizacija
* Izraelizacija
* Japanizacija
* Mađarizacija
* Makedonizacija
* Persijanizacija (Perzijanizacija)
* Polonizacija
* Romanizacija ili latinizacija
* Rumunizacija
* Rusifikacija
* Sovjetizacija
* Srbizacija
* Tajvanizacija
* Turkizacija
* Ukrajinizacija

 |